《偈颂四首 其三》
宋代·释了朴

桃花红，李花白，东君怯寒辨未得。且令蝴蝶舞三台，啄木和成十八拍。

呵呵呵，可怜陌上游人，开眼堂堂著贼。

作者简介：释了朴，号慈航，福州人。住庆元府天童寺。为南岳下十六世，育王无示介谌禅师法嗣。有《慈航朴和尚语》一卷，收入《续古尊宿语要》卷四。《嘉泰普灯录》卷一七、《五灯会元》卷一八有传。今录诗九首。